میر سلطان خان

میر سلطان خان پاک و ہند کے شطرنج کے ایک عظیم کھلاڑی تھے۔ جو کھیل میں منفرد انداز رکھتے تھے۔ انہوں نے کاپا بلانکا جیسے عظیم ترین کھلاڑی کو بھی پچھاڑا تھا۔ ان کی چالیں تاریخ شطرنج میں یادگار ہیں۔

1928 میں ہندوستانی شطرنج کی چمپیئن شپ جیتی اور 1929ء میں سر عمر حیات خان انہیں اپنے ساتھ انگلینڈ لے آئے۔

انگلینڈ میں انہوں نے چار سال بتائے اور اس عرصے میں انہوں نے دنیا کے عظیم کھلاڑیوں کو ہرا کر سب کو حیران کر دیا۔ بعد میں وہ اپنے ’مالک‘ عمر حیات ٹوانہ کے ساتھ واپس ہندوستان لوٹ آئے، 
ملک عمر حیات خان ٹوانہ انہیں 1929ء میں اپنے ہمراہ انگلستان لے گئے تھے جہاں 1930ء‘ 1931ء اور 1933ء میں انہوں نے برٹش اوپن چیس چیمپین شپ جیتی۔ وہ کئی برس انگلستان میں مقیم رہے اس دوران انہوں نے یورپ کے شطرنج کے کھلاڑیوں کو مقابلے کی دعوت دی مگر کوئی انہیں شکست نہ دے سکا۔ اس زمانے میں شطرنج کے عالمی چیمپین کے لیے گرینڈ ماسٹر کی اصطلاح رائج نہیں تھی۔ ایک تجزیہ نگار اسماعیل سلون نے حال ہی میں اپنے ایک تجزیے میں تحریر کیا ہے کہ عہد جدید کی پوائنٹ ریٹنگ کے حساب سے میر سلطان خان کی پوائنٹ ریٹنگ 2550 ہوئی، 

انہوں نے یورپ میں رہتے ہوئے دو مرتبہ برٹش چیس چیمپیئن شپ جیتی۔ عالمی چیس چیمپیئنز الیگزینڈر الیکائن اور کیپا بلانکا کا شمار آج بھی دنیا کے عظیم ترین کھلاڑیوں میں ہوتا ہے۔ میر سلطان نے ان دونوں کو ہرا کر سب کو حیران کر دیا، ان کے بیٹے اطہر سلطان پولیس افسر بنے اور آئی جی کے عہدے تک پہنچے۔

مزید دیکھیے

حوالے 

1905ء کی پیدائشیں
1966ء کی وفیات
برطانوی شطرنج کھلاڑی
پاک و ہند
پاکستانی شطرنج کھلاڑی
پنجابی شخصیات
تپ دق سے اموات
شطرنج
ضلع سرگودھا کی شخصیات
بیسویں صدی میں تپ دق سے اموات
پاکستان میں تپ دق سے اموات
بھارتی شطرنج کھلاڑی
علوی
ہاشمی شخصیات
1903ء کی پیدائشیں
Short description is different from Wikidata